kardosdrur/scandi-wiki huggingface dataset:
Tybrind

Tybrind er en lille hovedgård, som nævnes første gang i 1580, og er nu en avlsgård under Wedellsborg Gods. Gården ligger i Ørslev Sogn, Vends Herred, Ejby Kommune. Hovedbygningen er opført i 1884, men er nu nedrevet.

Tybrind er på 337 hektar

Ejere af Tybrind 

 (1580-1589) Kronen
 (1589-1592) Corfitz Tønnesen Viffert
 (1592-1595) Anne Knudsdatter Gyldenstierne gift Viffert
 (1595-1601) Christence Corfitzsdatter Viffert gift (1) Rosenkrantz (2) Rantzau
 (1601-1618) Breide Rantzau
 (1618) Lisbeth Sophie Breidesdatter Rantzau gift Lindenov
 (1618-1642) Hans Johansen Lindenov
 (1642) Lisbeth Sophie Breidesdatter Rantzau gift Lindenov
 (1642-1653) Hans Hansen Lindenov 
 (1653-1658) Kirsten Ludvigsdatter Munk
 (1658-1666) Hannibal Sehested
 (1666) Christiane Sophie Hannibalsdatter Sehested gift von Wedell
 (1666-1706) Wilhelm Friedrich lensgreve Wedell 
 (1706-1708) Hannibal lensgreve Wedell 
 (1708-1725) Anne Catharine Christiansdatter Banner gift Wedell
 (1725-1757) Christian Gustav lensgreve Wedell
 (1757-1766) Hannibal lensgreve Wedell 
 (1766-1817) Ludvig Frederik lensgreve Wedell
 (1817-1828) Hannibal Wilhelm lensgreve Wedell 
 (1828-1882) Carl Wilhelm Adam Sigismund lensgreve Wedell
 (1882-1883) Julius Wilhelm Georg Ferdinand lensgreve Wedell 
 (1883-1920) Wilhelm Carl Joachim Ove Casper Bendt lensgreve Wedell 
 (1920-1959) Julius Carl Hannibal lensgreve Wedell 
 (1959-1982) Charles Bendt Mogens Tido lensgreve Wedell
 (1982-) Bendt Hannibal Tido lensgreve Wedell

Herregårde i Middelfart Kommune
Herregårde i Odense Amt
Gordian 1. (romersk kejser)

Marcus Antonius Gordianus Sempronianus Romanus Africanus (ca. 159 – 12. april 238), kendt som Gordian I, var romersk kejser i år 238.

Historie 
Man ved meget lidt om Gordians familiære baggrund, men navnet Gordianus kan spores tilbage til Frygien, Anatolien. Han havde mindst to børn, Marcus Antonius Gordianus, der senere blev kejser, og Antonia Gordiana, Gordian III's moder.
 

Kejsere fra Romerriget
Anatolien
Tjek fødselsår
Romerske kejsere der har begået selvmord
Skær (flertydig)

Skær har flere betydninger:
 Skær – en ø eller en småø (holm) bestående af sten
 Skær (plante) – en planteslægt (Serratula) i Kurvblomst-familien

Se også
 Klinge – der kan være synonym med skær, især om æggen
 Lys – et svagt lys kaldes et lysskær
 Farve – en svag farvetone kaldes et farveskær
 Skærsilden – begreb fra den romersk-katolske kirke, skær i betydningen "ren"
Gordian 2.

Marcus Antonius Gordianus Sempronianus Romanus Africanus (født ca. 192, død 12. april 238), kendt som Gordian II, var romersk kejser sammen med Gordian I i året 238.

Historie 
Han var søn af sin medregent Gordian I. Han havde en søster, Antonia Gordiana, som blev moder til Gordian III.

Ekstern henvisning 

 Gordian II's mønter

Kejsere fra Romerriget
Tjek fødselsår
Balbinus

Decius Caelius Calvinus Balbinus (ca. 178 – 29. juli 238), kendt som Balbinus, var romersk kejser sammen med Pupienus i perioden 22. april 238 – 29. juli 238.

Kejsere fra Romerriget
Tjek fødselsår
Pupienus

Marcus Clodius Pupienus Maximus (ca. 164 – 29. juli 238), kendt som Pupienus, var romersk kejser sammen med Balbinus i månederne 22. april 238 – 29. juli 238.

Kejsere fra Romerriget
Tjek fødsels- og dødsår
Gordian 3. (romersk kejser)

Marcus Antonius Gordianus Pius (20. januar 225 – 11. februar 244), kendt som Gordian 3., var romersk kejser i årene 238 – 244. han var søn af Antonia Gordiana, Gordian 1.s datter og Gordian 2.s søster. Faderens navn er ukendt.

Kejsere fra Romerriget
Philippus Arabs

Marcus Iulius Philippus, kendt som Philippus Arabs (ca. 204 – 249), var romersk kejser i årene 244-249.

Han blev født i Shahba i den romerske provins Syria.

Kejsere fra Romerriget
Urt (flertydig)

Urt har flere betydninger:
 Urt – plantekategori.
 Urt – ingrediens ved ølbrygning.
 Urt – populærvidenskabeligt tidsskrift om botanik.
Decius

Gaius Messius Quintus Traianus Decius (ca. 201 – 1. juli 251), kendt som Decius, var romersk kejser i årene 249 – 251. I sit sidste regeringsår regerede han sammen med sin søn Herennius Etruscus.

Historie 

Han blev født ved Budalia (nær Sirmium, i Pannonien). Han blev konsul i 232, guvernør af Moesien 235-238, for derefter at blive guvernør af Hispania Tarraconensis i årene 235 – 238.

Kejsere fra Romerriget
Tjek fødselsår
Uggerslevgård

Uggerslevgård er en gammel gård, den nævnes første gang i 1415 og var en avlsgård under Gyldensteen fra 1719 til 1926. Gården ligger i Uggerslev Sogn, Skam Herred, Otterup Kommune. Hovedbygningen er opført i 1721.

Uggerslevgård Gods er på 89 hektar

Ejere af Uggerslevgård 
 (1415-1425) Klavs Siker
 (1425-1450) Jes Basse
 (1450-1689) Forskellige ejere
 (1689-1718) Kronen
 (1718-1719) Christian Carl Gabel
 (1719-1749) Jean Henri Huguetan Gyldensteen
 (1749-1752) Marguerite marice Francoise Isdore Jeansdatter Huguetan-Gyldensteen gift von Knuth
 (1752-1802) Johan Henrik Eggertsen von Knuth-Gyldensteen
 (1802-1827) Contance Henriette Frederikke Johansdatter von Knuth-Gyldensteen gift (1) Bernstorff (2) Stolberg (3) Rantzau (4) de Wansonwitz
 (1827-1837) Andreas Erich Heinrich Ernst Bernstorff-Gyldensteen
 (1837-1898) Johan Hartvig Ernst Bernstorff-Gyldensteen
 (1898-1926) Hugo Kuno Georg Bernstorff-Gyldensteen
 (1926-1967) Forskellige Ejere
 (1967-) Bengt Helge Mex-Jørgensen

Herregårde i Nordfyns Kommune
Herregårde i Odense Amt
Trebonianus Gallus

Gaius Vibius Trebonianus Gallus (født 206, død august 253), kendt som Trebonianus Gallus, var romersk kejser i årene 251 – 253.

Historie 
Han blev født på Den Italiske halvø i en respekteret familie med forbindelser til senatet i Rom. Han fik to børn med sin kone Afinia Gemina Baebiana – Gaius Vibius Volusianus og Vibia Galla. Han bliver i 250 nomineret til guvernør af Moesien. Derom bliver han en vigtig person i kampen mod gotiske stammer fra Donau, og vinder derved status i hæren.

Tjek fødselsår
Kejsere fra Romerriget
Aemilianus

Marcus Aemilius Aemilianus (ca. 207 – 253), kendt som Aemilianus, var romersk kejser i ca. 3 måneder i år 253.

Kejsere fra Romerriget
Krypton (planet)

Krypton er en fiktiv planet i DC Comics-universet, hvorpå Superman eller Kal-El blev født og hvorfra hans forældre sendte ham til Jorden, da planeten er ved at gå under.

Planetens folk går under navnet kryptonianere, og pga af deres molekyletæthed, har de enorme kræfter (bl.a. superstyrke, at kunne flyve og røntgensyn m.m.) under en gul sol som vores. Krypton kredser nemlig om en rød sol.

Historie 
I gamle dage var Krypton en frodig planet, hvor herskeren Jor-El, regerede. Dog ankom General Zod, en dag, og angreb planeten. Før den eksploderede sendte Jor-El hans søn, Kal-El, væk.
Da Krypton eksploderede, endte dele af planeten som meteorer på Jorden. Nogle af dem indeholdte kryptonit, et stof eller mineral, der på Jorden er dødbringende for kryptonianere.

På et tidspunkt opdagede nogle astronomer fra Jorden den døde planet, og Superman tog af sted for at finde ud af, om der var nogle overlevende tilbage, men forgæves. Han vendte tilbage til byen Smallville på Jorden igen i et skib lignende det han havde brugt til at nå Jorden som spæd (sker i Superman Returns). Der var gået fem år, og hans kæreste Lois Lane var i mellemtiden var blevet forlovet med en anden og var med barn.

Fiktive steder
Superman
Fiktive steder fra DC Comics
Valerian

Caesar Publius Licinus Valerianus Pious (ca. 200 – 260) var en romersk kejser kendt som Valerian 253 – 260. Før han blev kejser, var han hærfører for den romerske hær i Gallien. I 253 førte han sin hær til Italien for at beskytte kejser Trebonianus Gallus mod Aemilianus, som militæret havde udnævnt til ny kejser. Både Trebonianus Gallus og Aemilianus døde i magtkampen, og Valerian blev anerkendt som kejser. Valerians søn Gallienus blev indsat som medregent. I 260 blev Valerian taget til fange af sassaniderne anført af Shapur 1. under et felttog mod dem. Han døde i fangenskab.

Valerians tilfangetagelse var en katastrofe for romerne. For Shapur var det en enorm propagandasejr. Den kristne forfatter Lactantius tidligt i 300-tallet har fortalt, at den persiske konge anvendte Valerian som fodskammel, når han steg til hest, og udsatte ham for andre ydmygelser. Efter sin død blev Valerian vistnok flået, udstoppet og placeret som et trofæ i et persisk tempel. Det blev yderligere påstået, at det var først efter et senere persisk nederlag mod romerne, at kejserens levninger blev udleveret til kremering og begravelse.

Referencer

Eksterne kilder 
 Collins, Roger: Early Medieval Europe 300-1000, Second edition, Palgrave 1999

Kejsere fra Romerriget
Tjek fødsels- og dødsår
Dirichlets skuffeprincip

Dirichlets skuffeprincip eller Dueslagsprincippet (eng. The pigeonhole principle) er et kombinatorisk begreb, der anvendes til løsning af mange kombinatoriske problemer, hvor observationen ofte anvendes i forklædning. Princippet drejer sig om det velkendte forhold, der går ud på, at der, hvis man fordeler et antal objekter i skuffer, med flere objekter end der er skuffer, må gælde, at mindst en af skufferne indeholder mere end et objekt. Udtrykt generelt: Hvis  genstande optager  rum, og  er større end , så indeholder i det mindste ét rum mere end én genstand. Begrebet er opkaldt efter den tyske matematiker Johann Peter Gustav Lejeune Dirichlet.

Generalisering 
En mere generel sætning siger, at hvis man har p genstande og q rum, så er der et rum med mindst

genstande, hvor  betegner det mindste heltal større end eller lig . Dette kan simpelt bevises ved at antage en fordeling af  genstande i  rum, hvor intet rum indeholder  eller flere genstande. Hvis vi nummerer rummene med  og betegner antallet af genstande i rum nummer  med , så ved vi, at der gælder

men idet der for alle  gælder , så får vi følgende ulighed:

Idet , så gælder

Dermed har vi opnået en modstrid i forhold til den første ligning ved

Q.E.D.

Eksempel på anvendelse 
Antag at en gruppe med n personer (f.eks. til en fest) beslutter sig at hilse på hinanden ved at give hånd, således at ingen person giver hånd til sig selv og der findes ikke nogen par som hilser på hinanden mere end en gang. Vi ønsker at vise at der må være to personer som har givet samme antal hånd.
Vi løser problemet ved at oprette n skuffer og numerere dem fra 0 til n-1.

Vi beder derefter personerne skrive deres navn på en seddel og lægge seddelen i den skuffe, der svarer til antallet af hænder personen har givet. For at vise at der må være to personer som har givet samme antal hånd, så må vi vise, at en af skufferne indeholder mere end en seddel. Antag at Paul Nielsen har lagt sin seddel i skuffe nr. 0, og Louise Petersen har lagt sin seddel i skuffe nr. n-1. Dette betyder at Paul har ikke hilst på nogen, hvorimod Louise har hilst på alle (inklusive Paul); hvilket er umuligt. Derved kan ikke både skuffe nr. 0 og skuffe nr. n-1 være udfyldt (sand). Deraf følger at n personer bliver placeret i n-1 skuffer, så mindst en skuffe må indeholde sedler fra to personer.

Dette problem kan nemt oversættes til et grafteoretisk problem, der i dette tilfælde angiver, at i en hvilken som helst graf findes der altid to knuder med samme valens. Lader man nemlig knuderne i grafen repræsentere personerne, hvor en direkte forbindelse mellem to knuder (via en kant) svarer til en hånd; da vil antallet af hænder en person har givet være ækvivalent med valensen for den pågældende knude.

Referencer 

 Grimaldi, Ralph P. Discrete and Combinatorial Mathematics: An Applied Introduction. 4th edn. 1998. . pp. 244–248.
 Jeff Miller, Peter Flor, Gunnar Berg, and Julio González Cabillón. "Pigeonhole principle ". In Jeff Miller (ed.) Earliest Known Uses of Some of the Words of Mathematics . Electronic document, retrieved November 11, 2006.

Kombinatorik
Lejbjerg Kirke

Lejbjerg Kirke var beliggende på Hadsundvej i Aalborg. Den var indrettet i en patriciervilla fra 1935. Kirken blev indviet søndag d. 9. oktober 1988 af biskop Henrik Christiansen.

Da kirken var indrettet i en villa, var der ikke noget klokketårn, men den 9. september 1990 kunne man tage en klokkestabel, udlånt af Kirkefondet, i brug.

Kirken blev taget ud af brug pr. 1. januar 2014 med sidste gudstjenester 31. december 2013.

Eksterne kilder og henvisninger 
 Lejbjerg Kirke hos KortTilKirken.dk

Kirker i Aalborg Amt
Kirker i Aalborg Stift
Vejgaard
Kirker i Aalborg
Ophørt i 2013
Transposition (matematik)

En permutation der ombytter to elementer kaldes for en transposition og betegnes ofte τ (τ er et lille græsk tau). En transposition er sin egen inverse; dette betyder, at hvis τ sender x i y og y i x, da vil den inverse transposition τ-1 sende y i x og x i y.

Se også 
 Transponering (matematik)

Algebra
Kombinatorik
Quintillus

Caesar Marcus Aurelius Claudius Quintillus Invictus Pius Felix Augustus (? – 270), kendt som Quintillus, var romersk kejser i år 270.

Ekstern henvisning 

 Banchich, Thomas, "Quintillus (270 A.D)", De Imperatoribus Romanis

Kejsere fra Romerriget
Tjek fødsels- og dødsår
Romerske kejsere der har begået selvmord
Vor Frue Kirke (Aalborg)

Vor Frue Kirke er beliggende på Vor Frue Plads i centrum af Aalborg tæt ved Bredegade (gågaden). Den er bygget efter tegninger af arkitekt J.E. Gnudtzmann. Kirken blev indviet søndag d. 22. december 1878. Den er opført i røde mursten med sort tegltag.

Historie 
Vor Frue Kirke har eksisteret siden omkring år 1100, hvor den kaldtes "Mariakirken" og lå tilknyttet et benediktinerkloster i det, der den gang var byens østlige udkant. I vestgavlen ses stadig en granitportal, som stammer fra denne første kirke. Dette betragtes som Aalborgs ældste kunstværk.  Den norske tronprætendent Sigurd Slembe skal være gravlagt her efter sin død i 1139;  ligeså Olav Ugjæva (dansk: Olav Ulykke), leder for oprørsstyrken "hættesvendene". Han døde i 1169 og skal senere ifølge Snorre være blevet holdt hellig af danskerne. 

I 1500-tallet blev den udvidet, men sidst i 1800-tallet var den efterhånden blevet så nedslidt, at det ikke vurderedes muligt at renovere den. I stedet opførtes den nuværende kirke, som dog rummer enkelte rester fra benediktinernonneklosteret, opført af granitkvadre over profileret dobbeltsokkel i begyndelsen af 1100-tallet. Klosterkirken bestod af apsis, kor og skib med korsarme.

Alteret tegnet af arkitekt Hermann Baagøe Storck med malerier udført af Frans Schwartz. Prædikestolen er udført af en snedker fra Aalborg og er skænket kirken i 1581. Malm-døbefont fra 1619. Orgelfacade fra 1749. Flere epitafier, blandt andet over Jørgen Lunge og Sophie Brahe.

Henvisninger

Eksterne kilder og henvisninger 

 Vor Frue Kirke  hos nordenskirker.dk
 Vor Frue Kirke hos KortTilKirken.dk

Kirker i Aalborg Amt
Kirker i Aalborg Stift
Aalborg Centrum
Kirker i Aalborg
Marcus Claudius Tacitus

Marcus Claudius Tacitus (ca. 200 – juni 276), var romersk kejser i årene 275 – 276.

Tjek fødsels- og dødsår
Kejsere fra Romerriget
Gaius Verres

Gaius Verres (ca. 120 f.Kr. – 43 f.Kr.) var en romersk statholder, der gjorde sig bemærket ved sin ledelse af Sicilien.

Verres, der under kampene mellem Gaius Marius og Lucius Cornelius Sulla først havde støttet Marius og siden Sulla, havde i flere år været guvernør på Sicilien. Som statholder havde han på det groveste udplyndret provinsen, og da han i 70 f.Kr. vendte hjem til Rom blev han retsforfulgt af Marcus Tullius Cicero. Verres hyrede den eneste taler i Rom, der kunne matche Cicero, Quintus Hortensius, men da Hortensius havde hørt Ciceros indledende tale mod Verres, nægtede han at holde en modtale og anbefalede sin klient at forlade landet, hvilket han gjorde.

Verres levede i eksil i Massilia (Marseille) til 43 f.Kr., hvor han blev proskriberet af Marcus Antonius.

Politikere fra Romerriget
Denmark Open 2006

Denmark Open 2006 var den 54. udgave af badmintonturneringen Denmark Open, og afholdtes i NRGi Arena i Århus, Danmark fra den 31. oktober til 5. november 2006.

Rækker 
Der afholdes turnering i herresingle, damesingle, herredouble, damedouble og mixed double.

Herresingle 

Finale:   Chen Hong slog  Chen Yu 21/18 21/18

Damesingle 

Finale:  Jiang Yanjiao slog  Lu Lan 21/14 21/14

Herredouble 

Finale:  Lars Paaske og Jonas Rasmussen slog  Mathias Boe og Joachim Fischer 18/21 21/10 21/17

Damedouble 

Finale:  Kamila Augustyn og Nadiezda Kostiuczyk slog  Gail Emms og Donna Kellogg 22/20 21/10

Mixed double 

Finale:  Anthony Clark og Donna Kellogg slog  Thomas Laybourn og Kamilla Rytter Juhl 14/21 21/14 22/20

2006
Badminton i 2006
Denmark Open 2006 - herresingle

Denne side viser resultater for herresingle-rækken i Denmark Open 2006.

Se også:
Denmark Open 2006 - damesingle
Denmark Open 2006 - herredouble
Denmark Open 2006 - damedouble
Denmark Open 2006 - mixed double

Turnering

Sidste 16 

* = Seedet

Eksterne henvisninger 
 Kampprogram  (PDF) (engelsk) 

2006 - herresingle
Badminton i 2006
Diofant

Diofant af Alexandria (græsk: Διόφαντος ὁ Ἀλεξανδρεύς, født cirka 200/214 – død cirka 284/298) var en græsk matematiker. Han kendes især for sit arbejde med talteori og algebra og kaldes endda for "algebraens fader".

Man kender ikke særlig meget til hans liv. Men hans levetid er kendt, fordi én af hans beundrere beskrev hans livsforløb i en gåde:

Diofants ungdom varede en sjettedel af hans liv; efter en syvendedel mere blev han gift; han fik skæg efter endnu en tolvtedel. Fem år senere fik han en søn, som levede halvt så længe som faderen, og Diofant døde fire år efter sønnen.

Dette giver anledning til ligningen 
.
Herfra kan man beregne Diofants alder til 84 år.

Diofant har lagt navn til diofantiske ligninger, som er ligninger, hvor kun heltallige løsninger accepteres. 

Matematikere fra antikkens Grækenland
Tjek fødsels- og dødsår
Vejlegård

Vejlegård er en gammel hovedgård, som nævnes første gang i 1467, og er nu en avlsgård under Boltinggård Gods. Gården ligger i Vejle Sogn, Sallinge Herred, Broby Kommune. Hovedbygningen er opført i 1854. Lidt nord for den nuværende hovedbygning, ligger et voldsted fra den oprindelige gård.

Vejlegård er på 144 hektar

Ejere af Vejlegård 

 (1467-1474) Kronen
 (1474-1493) Wilhelm Frille
 (1493-1503) Slægten Frille
 (1503-1520) Ludvig Wilhelmsen Frille
 (1520-1525) Enke Fru Oldeland
 (1525-1530) Vilhelm Iversen Oldeland 
 (1530-1538) Hans Vilhelmsen Oldeland 
 (1538-1557) Laurids Hansen Oldeland / Hans Hansen Oldeland / Vilhelm Hansen Oldeland / Christoffer Hansen Oldeland
 (1557-1566) Laurids Hansen Oldeland / Hans Hansen Oldeland / Vilhelm Hansen Oldeland 
 (1566-1580) Laurids Hansen Oldeland / Hans Hansen Oldeland 
 (1580-1610) Laurids Hansen Oldeland
 (1610) Sophie Hansdatter Oldeland gift Markdanner
 (1610-1618) Caspar Markdanner
 (1618-1623) Hans Caspersen Markdanner
 (1623-1625) Claus Ejlersen Brockenhuus
 (1625-1649) Ellen Marsvin gift Munk
 (1649) Kirsten Ludvigsdatter Munk (datter)
 (1649-1650) rigsgrevinde Christiane af Slesvig-Holsten gift Sehested (datter)
 (1650-1666) Hannibal Sehested (ægtemand)
 (1666-1667) rigsgrevinde Christiane af Slesvig-Holsten (enke)
 (1667-1670) Peter Hansen
 (1670-1677) Niels Hansen Schmidt
 (1677-1678) Else Pedersdatter gift (1) Schmidt (2) Brochmann (3) von Klingenberg
 (1678-1690) Peder von Klingenberg
 (1690-1699) Else Pedersdatter gift (1) Schmidt (2) Brochmann (3) von Klingenberg
 (1699-1702) Peder Nielsen Schmidt
 (1702) Else Nielsdatter Schmidt gift Petersen
 (1702) Annike Lorentzsdatter Petersen gift von Neuberg
 (1702-1749) Adolph von Neuberg
 (1749-1752) Annike Lorentzsdatter Petersen gift von Neuberg
 (1752-1764) Adolphine Mathiasdatter Leth gift Fabritius de Tengnagel
 (1764-1808) Michael Fabritius de Tengnagel
 (1808-1830) Niels Rasmussen Egeløkke
 (1830-1842) Bodil Nielsdatter Egeløkke
 (1842-1852) Hans Peter Langkilde
 (1852-1860) Holger Christian Pedersen
 (1860-1863) Thomas Fritz
 (1863-1885) Lars Pedersen
 (1885-1909) Jacob Larsen Pedersen
 (1909-1911) Johannes Laurids Madsen
 (1911-1933) J. Dahlkild
 (1933-1953) J. Petersen
 (1953-1954) J. Petersens dødsbo
 (1954-1975) S. C. Dalsgaard
 (1975-1996) Knud Andersen
 (1996-) Peter-Vilhelm Rosenstand

Ekstern henvisninger 

 Boltinggård Gods

Herregårde i Faaborg-Midtfyn Kommune
Herregårde i Svendborg Amt
Silent Running

Silent Running er melankolsk amerikansk science fiction-film fra 1972 instrueret af Douglas Trumbull.

Filmen har fokus på økologisk overlevelse af dyr og skove. I filmen er rumfart og droider vigtige elementer.

Eksterne Henvisninger 

Science fiction-film fra USA
Asger Berg

Asger Berg (født 9. september 1949) er en dansk forfatter, der skriver under pseudonymet Lars Kanit.

Karriere 
Student fra Frederiksborg Gymnasium 1967. Cand.mag. fra Københavns Universitet 1978. Gymnasie- og HF-lærer 1978-2011. Poetisk medarbejder ved Ugeavisen Corsaren 1975-1986. 1986-2021 har han hver uge publiceret satirisk-humoristiske aktuelle viser i en række danske dagblade: Frederiksborg Amts Avis, Dagbladet Ringsted, Roskilde og Køge, Sjællandske, Nordvestnyt, Midtjyllands Avis samt Herning Folkeblad. Artikler om litteratur og lokalhistorie i antologier, tidsskrifter og årbøger.

Et udvalg af hans viseproduktion er illustreret af tegneren Henrik Monved og trykt i samlingerne Dat og dit (1987), De Bedste (1994), 60 dages hæfte (2001), Under Fogh (2008) og Danmark fortolket (2015). Udgav i 2013 Perlegrus og æbleflæsk, et udvalg af hans humoristiske klummer fra Politiken, og i 2014 Jul i Salpetermosen. Gamle Anes juleaftner, humoristiske noveller, illustreret af Henrik Monved.   

Udgav i 2016 en nyoversættelse fra tysk af G.A. Bürgers klassiske spøgelsesdigt Lenore, illustreret af Henrik Monved, på Det Poetiske Bureaus Forlag. I 2017 udgav han den lille bog Morderens datter med den ukendte historie om forbryderen Ole Pedersen Kollerøds datter.    

Ved siden af aviserne har han som professionel revyforfatter bidraget til revyer over hele landet, og 1997-2019 har han været bestyrelsesmedlem og sekretær for Danske Revyvenner. Han har modtaget æreslegat fra Danske Populærautorer. I 2003 modtog han Frederiksborg Amts kulturpris og i 2015 Hillerød Kommunes kulturpris.

Sangskrivere fra Danmark
Revyforfattere fra Danmark
Dansksprogede forfattere fra Danmark
Ølsted (Sønder Broby Sogn)

Ølstedgård er udstykket fra Brobygård i 1850. Gården ligger i Sønder Broby Sogn, Faaborg-Midtfyn Kommune.

Hovedgården Ølstedgård nævnes første gang i skriftlige kilder i 1617. Ølstedgård var en korngård.

Allerede i 1705 kom Ølstedgård første gang under nabohovedgården Brobygård, og fra 1784 var den en del af grevskabet Muckadell sammen med Brobygård, Arreskov og Gelskov. Grevskabet afløstes i 1925 ved frasalg af Ølstedgård, hvis jord derefter blev udstykket til 14 statshusmandsbrug.

Hele grevskabets fæstegods blev solgt fra i 1916. Det var sent, men fæstebønderne var tilsyneladende ikke så interesserede i selveje – de havde gode forhold som fæstebønder på dette tidspunkt.

Ølstedgård består i dag kun af en enkelt bygning, som er fra ca 1850-tallet.

Ølstedgård er nu et Rudolf Steiner-hjem kaldet Elmehøjen. Elmehøjen er et bosted for 8 udviklingshæmmede børn mellem 7 og 18 år og 5 udviklingshæmmede voksne.

Ejere af Ølstedgård 

 (1850-1858) Albrecht Christopher lensgreve Schaffalitzky de Muckadell nr1
 (1858-1905) Erik Engelke lensgreve Schaffalitzky de Muckadell
 (1905-1926) Albrecht Christopher lensgreve Schaffalitzky de Muckadell nr2
 (1926-1950) Forskellige Ejere
 (1950-1987) Diakon Sander Evardt Viggo Mortensen og Sygeplejerske Juliane Borup Mortensen = Ølstedgård privat plejehjem
 (1987-1989) Forskellige ejer
 (1989-) Den selvejende institution Rudolf steiner-hjemmet Elmehøjen

Eksterne henvisninger
 http://historiskatlas.dk/Ølstedgård
 http://www.elmehoejen.dk 

Herregårde i Faaborg-Midtfyn Kommune
Herregårde i Svendborg Amt